Diari Oficial de la Generalitat Valenciana


Sumari del DOGV 9629, del 30-06-2023 (2023/7383)

Extracte de la Resolució de 15 de juny de 2023, del Vicerectorat d'Innovació i Transferència de la Universitat de València, per la qual es convoquen les ajudes de matrícula del campus UVemprén-Santander Universitats, per a estudiantat inscrit en el títol propi de la Universitat de València d'Expert Universitari en Startup Management, quarta edició.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9629

Data del DOGV
:   30-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7383


Data del document
:   15-06-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució de 15 de juny de 2023, del Vicerectorat d'Innovació i Transferència de la Universitat de València, per la qual es convoquen les ajudes de matrícula del campus UVemprén-Santander Universitats, per a estudiantat inscrit en el títol propi de la Universitat de València d'Expert Universitari en Startup Management, quarta edició. [2023/7383]  
BDNS (identif.): 705293.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/705293)  
  
Primer. Beneficiaris  
Es poden presentar a aquesta convocatòria les persones graduades i els estudiants a qui els quede menys d'un 10 % d'assignatures per a obtenir el títol de grau, amb la condició d'obtenir el títol en el mateix any acadèmic en les branques d'ensenyament següents: ciències de la salut, enginyeria i arquitectura, ciències i humanitats. És requisit imprescindible tenir una idea de negoci sobre la qual treballar, independentment del seu grau de maduresa i estar matriculat en els estudis del títol propi de la Universitat de València d'Expert Universitari en Startup Management per al curs 2023-2024.  
  
Segon. Objecte  
La vicerectora d'Innovació i Transferència convoca ajudes de matrícula UVemprén Campus del campus Emprenedor UVemprén - Santander Universitats per a l'estudiantat inscrit en la quarta edició del títol propi de la Universitat de València d'Expert Universitari en Startup Management.  
  
Tercer. Bases reguladores  
La convocatòria està publicada en el següent URL:  
https://www.uv.es/uv-empren/ca/convocatoria-becas-startup-management/convocatories/2023.html  
  
Quarta. Quantia  
Es concediran vint beques per a l'estudiantat que realitze els estudis dirigits a l'obtenció del títol propi de la Universitat de València d'Expert Universitari en Startup Management quarta edició del curs 2023-2024.  
  
  
Cinqué. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tanca el 26 de setembre de 2023.  
  
  
Sisé. Altres dades  
Les sol·licituds per a les ajudes de matrícula es presentaran a través d'ENTREU mitjançant una instància general (https://webges.uv.es/uvEntreuWeb/menuSEU.jsp'idtramite=EXPSOLP2U) dirigida a la Unitat d'Emprenedoria (UVemprén) a través del tràmit «Beca Expert Universitari en Startup Management 2023» amb la següent documentació: imprès de sol·licitud (annex II); fotocòpia del DNI, passaport o NIE de la persona sol·licitant; arxiu pdf amb la idea de projecte presentat per a l'admissió al títol; certificat de l'expedient acadèmic de la titulació d'accés amb qualificacions, aquest certificat només és necessari per a titulacions externes a la Universitat de València.  
Les sol·licituds també es podran presentar en qualsevol de les formes previstes en l'article 16.4 de la Llei 39/2015, d'1 d'octubre, del procediment administratiu comú de les administracions públiques. En aquest últim cas, les persones interessades presentaran la sol·licitud, emplenant el formulari d'inscripció, que s'ajustarà al model establit en l'annex II d'aquesta convocatòria i que es dirigirà a la Unitat d'Emprenedoria (UVemprén) campus de Blasco Ibáñez, carrer Amadeu de Savoia, 4, 46706 València.  
  
València, 15 de juny de 2023. La rectora, p. d. (DOGV 30.05.2022), la vicerectora d'Innovació i Transferència: Rosa María Donat Beneito.